MIRROR成員盧瀚霆(Anson Lo)早前(17日)推出新歌《深閨》,作詞的黃偉文(Wyman)前天(19日)在社交平台發文,透露為《深閨 》取了英文名《The Homebodies》的原因。
他說︰「近年交歌詞,包改埋英文歌名,應付某啲串流平台嘅格式需要,只要客戶要求就得。一般嚟講,在下有限嘅英文水準都搞得掂。唯獨今次真係唔識點譯『深閨』先簡潔傳神,我係嗰種自己做得嚟都唔會麻煩其他人嘅人,於是又上網摷咗一輪,都係搵唔到一個啱用嘅。最尾唯有出絕招,搵我認為行內其中一位英文最叻嘅人,結果佢一嚟就畀咗『 Homebody』我。一天光晒,特此鳴謝。所以《 深閨 》家陣有個體面嘅英文名,全靠Serrini,Anson Lo得閒記得請樹女皇食飯。」
Anson Lo在Ig限時動態轉發Wyman的帖子,留言稱要請Serrini食飯,又表示下次去英國要請Wyman食飯。Wyman笑言︰「唔一定英國㗎喎,法國食我都得㗎喎﹗」